Document ID: 32005R1962

UREDBA KOMISIJE (ES) št. 1962/2005
z dne 30. novembra 2005
o odstopanju od Uredbe (ES) št. 800/1999 glede določitve stopnje nadomestila za mleko in mlečne izdelke v primeru oskrbe iz členov 36 in 44 navedene uredbe, ki se je izvajala od 1. do 16. junija 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode (1) in zlasti člena 31(14) Uredbe,
ob upoštevanju naslednjega:
(1)
Od 17. junija 2005 Uredba Komisije (ES) št. 909/2005 z dne 16. junija 2005 o določitvi izvoznih nadomestil za mleko in mlečne proizvode (2) več ne določa izvoznih nadomestil iz členov 36 in 44 Uredbe Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode (3).
(2)
V skladu s členom 37 Uredbe (ES) št. 800/1999 lahko države članice dovolijo izvoznikom postopek, pri katerem se uporablja zadnji dan v mesecu za določitev veljavne stopnje nadomestila za proizvode, ki se nakladajo vsak mesec, iz členov 36 in 44 Uredbe. Zato ni mogoče določiti veljavne stopnje nadomestila, ki se uporablja za mleko in mlečne proizvode ter se izvaja po navedenem postopku od 1. do 16. junija 2005.
(3)
Upravičenost do nadomestila za oskrbo, ki se izvaja po postopku iz člena 37 Uredbe (ES) št. 800/1999, pred datumom uveljavitve Uredbe (ES) št. 909/2005, se ne spremeni. Za določitev navedenega nadomestila je potrebno določiti datum, ki se uporablja v ta namen, z odstopanjem od člena 37(2) Uredbe (ES) št. 800/1999.
(4)
Ukrepi v tej uredbi so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Z odstopanjem od člena 37(2) Uredbe (ES) št. 800/1999 se določi datum 16. junij 2005 za določitev izvoznih nadomestil za mleko in mlečne proizvode v primeru oskrbe iz člena 36(1)(a) in (c) ter člena 44(1)(a) in (b) v navedene Uredbe in se je izvajala od 1. do 16. junija 2005 in v skladu s postopkom iz člena 37 omenjene Uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. junija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2005

Labels: 3
17